馬蹄糕

馬蹄糕係點心一種，用馬蹄粉整，以廣州泮塘馬蹄粉整最出名。馬蹄糕色黃，透明，內藏馬蹄粒，因爲加糖，味甜。馬蹄糕係蒸出來。成底糕，會切片，再煎來食。呢種食法同蘿蔔糕、芋頭糕一樣。正宗泮塘馬蹄糕入邊係無馬蹄粒嘅，單用馬蹄粉整，所以顏色無咁鮮艷。馬蹄糕亦係唐人過年成日食嘅糕點。

點心
過年食品